U hercegovačkom selu Trusina kod Konjica u utorak je obilježena 26. obljetnica masakra što su ga nad mještanima hrvatske nacionalnosti počinili pripadnici tkz Armije Bosne i Hercegovine, a gotovo istodobno je u Ahmićima kod Viteza u središnjoj Bosni održana komemoracija bošnjačkim žrtvama napada “HVO-a” na to selo počinjenog također 1993. godine.

Članovi obitelji 22 Hrvata koje su 16. travnja 1993. godine ubili pripadnici postrojbe “Zulfikar” i nekadašnji mještani Trusine, u kojoj danas nitko ne živi, položili su vijence i cvijeće na spomen-križ podignut u znak sjećanja na nedužne žrtve, a potom je služena sveta misa za pokojnike.

U Trusini je ubijeno 19 hrvatskih civila te 3 zarobljena pripadnika HVO. Među žrtvama su bili starci u dobi od 70 godina.

Zločin u Trusini procesuiran je pred Sudom BiH, a na zatvorske kazne osuđeno je pet sudionika pokolja. Najveća kazna od 15 godina zatvora izrečena je Nihadu Bojadžiću, jednom od časnika koji su naložili napad i ubojstva.

U selu Ahmići upriličena je komemoracija za 116 bošnjačkih civila.

Uz polaganje cvijeća i muslimansku molitvu sudionici su se prisjetili žrtava, među kojima su bile 32 žene i 11 malodobnih osoba. Najmlađa žrtva bila je tromjesečna beba.

Podijeli s prijateljima:

Tweet

WhatsApp

Email



Što vi mislite o ovoj temi?